laion/Wikipedia-Exotic huggingface dataset:
Liblikas (ansambel)

Liblikas oli Eesti ansambel, mis mängis stilistiliselt mitmekesist rokkmuusikat, sealhulgas stoner'it, sludge'i ja progressiivrokki. Bänd loodi 2010. aastal. Nende muusikalisteks mõjutajateks oli eelkõige Mastodon, Baroness, Gojira, Tool, Kylesa, The Sword, Frank Zappa ja King Crimson. 2013. aasta keskpaigas avalikustasid nad oma esimese täispika albumi "Wooden Spaceship" digitaalselt ja CD-l. 2014. aasta lõpus salvestasid nad stuudios 4-loolise lühialbumi "Mothers' Finest", mis ilmus digitaalselt ja helikasseti kujul. Sellele järgnes esinemine Eesti Televisioonis. 2015. aasta sügisel käis Liblikas turneel Ungaris, Saksamaal, Hollandis ja Austrias. Aeg-ajalt käis ansambel esinemas ka Lätis ja Leedus. "Wooden Spaceship" (2013) "Mothers' Finest" (EP, 2014) "Unholy Moly" (2017) Laul, süntesaator – Oliver Aunver Kitarr, laul – Temo Saarna Kitarr – Henrik Harak Basskitarr – Joosep Käsper Löökpillid, laul – Mihkel-Madis Rebane https://www.metal-archives.com/bands/Liblikas http://www.last.fm/music/Liblikas Ansambel Facebookis Ansambel Instagramis
Omar Ali Saifuddien III

Omar Ali Saifuddien III (Omar Ali Saifuddin Saadul Khairi Waddien) (23. september 1914 – 7. september 1986) oli Brunei sultan. Tema isa oli Muhammad Jamalul Alam II ja vend Ahmad Tajuddin. Ta oli abielus Raja Isteri Pengiran Anak Damitiga ja neil oli 10 last: Sultan Hassanal Bolkiah (sündinud 1946) Prints Mohammed Bolkiah Prints Sufri Bolkiah Prints Jefri Bolkiah Printsess Masnah Printsess Norain Printsess Umi Kalthum Al Islam Printsess Amal Rakiah Printsess Amal Nasibah Printsess Amal Jefriah
Ants Vares

Ants Vares (sündinud 12. septembril 1940 Tartus) on eesti maalikunstnik. Pärast Tartu kunstikooli lõpetamist läks elama ja töötama Saaremaale Kuressaarde.
Aino Paal

Aino Paal (aastani 1952 Aino Nurme; 14. september 1926 – 25. november 2015) oli eesti suusataja, spordipedagoog ja terviseedendaja. Ta lõpetas aastal 1946 Türi Aiandustehnikumi ja aastal 1951 Tartu Riikliku Ülikooli kehakultuuriteaduskonna. Ta hakkas sportima 1942, suusatama 1946. Treenis 1948–1952 Feliks Parre ja Erna Abeli juhendamisel, hiljem harjutas omapäi. Võitis 1947–1962 Eesti meistrivõistlustel murdmaasuusatamises individuaalselt 3 kulda, 3 hõbedat ja 4 pronksi ning teatevõistluses 5 kulda, 1 hõbeda ja 2 pronksi, mäesuusatamises 1 kulla, 2 hõbedat ja 1 pronksi ning kombineeritud kahevõistluses (slaalom + 5 km) pronksi. Murdmaajooksus sai 1950 Eesti meistrivõistlustel kahes kilomeetris hõbeda. 1960 tuli Eesti käsipallimeistrivõistlustel Võru naiskonnas pronksile. Kuulus Lokomotiivi, Kalevi ja Jõu liikmeskonda. Töötas 1951–1953 TRÜ suusaspordikateedris laborandina, Tartu 3. Keskkoolis kehalise kasvatuse õpetajana ja Kalevi LNSK-s suusatreenerina, 1953–1957 TRÜ kehalise kasvatuse ja spordi kateedri õppejõuna, 1958–1963 Võru ja 1963–78 Viljandi LNSK-s suusatreenerina ja 1978–1985 Tartu 8. Keskkoolis kehalise kasvatuse õpetajana. 1985–1998 oli Paal TÜ Maarjamõisa haigla neuroloogiaosakonnas ravivõimlemisinstruktor ning 2001–2010 Tartus Ropka-Karlova Päevakeskuses võimlemisringide juhendaja. Õpilasi: Urmas Müür. Biograafia ESBL-is
Pasvalysi rajoon

Pasvalysi rajoon on 1. järgu haldusüksus (rajoon) Leedus endise Panevėžysi maakonna aladel. Rajoon piirneb põhjas Lätiga. Rajooni pindala on 1289 km². 2014. aasta seisuga elas seal 26 663 inimest. Rajoon moodustati 1950. aastal. Rajoon koosneb järgmistest valdadest: Daujėnai, Joniškėlise (maavald), Joniškėlise (linnavald), Krinčinase, Namišiai, Pasvalysi (maavald), Pasvalysi (linnavald), Pumpėnai, Pušalotase, Saločiai ja Vaškai vald. Halduskeskus on Pasvalysi linn. Teised tähtsamad asulad on Joniškėlise linn ning Daujėnai, Krikliniai, Krinčinase, Pumpėnai, Pušalotase, Saločiai ja Vaškai alevid. 2011. aasta seisuga olid elanikest 98,48% leedulased, 0,59% venelased, 0,13% ukrainlased, 0,1% valgevenelased, 0,08% lätlased ja 0,62% oli teistest rahvustest. Rajooni suurimad jõed on Mūsa oma lisajõgede Mažupė, Lėvuo, Pyvesa ja Tatulaga. Rajooni territoorium jääb osaliselt Biržai regionaalpargi territooriumile. Pasvalysi rajooni läbib Via Baltica. Barklainiai Valge allikas Petraičiai rändrahn Dolomiitkaljud Mūsa kaldal Gedučiai tamm Girniūnai tamm Moliūnai tamm Žadeikoniai tamm Austakynė tamm Girelė tamm Girsūdai tamm Kiemeliai tamm Putriškise tamm Šlamai tamm Ustukiai pärn Vytartai pärn Nuolatinių gyventojų skaičius metų pradžioje, vaadatud 12.02.2023. Rajooni koduleht (leedu keeles)
Imre Õunapuu

Imre Õunapuu (sündinud 1. augustil 1990 Valgas) on eesti näitleja. Ta on lõpetanud 2006. aastal Lüllemäe Põhikooli ja 2009. aastal Valga Gümnaasiumi. 2013. aastal lõpetas Imre Õunapuu Tartu Ülikooli Viljandi kultuuriakadeemia näitleja erialal. Alates 2013. aastast töötab ta Rakvere Teatris näitlejana. "Arhiivikoopia". Originaali arhiivikoopia seisuga 8. detsember 2015. Vaadatud 29. novembril 2015.{{netiviide}}: CS1 hooldus: arhiivikoopia kasutusel pealkirjana (link) Imre Õunapuu Rakvere Teatri kodulehel
Punane Kolp

Punane Kolp, pärisnimega Johann Schmidt, on tegelane Marveli koomiksites ja peamine antagonist Kapten Ameerika omadest. Ta ilmus esimesena aastal 1941 ja on loodud Stan Lee, Jack Kirby ja Steve Ditko poolt. Teda on mänginud Hugo Weaving aastal 2011, filmis "Kapten Ameerika: Esimene Tasuja". Vahel tõlgitakse ta nime kui Punane Pealuu. Ta on organisatsiooni Hydra juht. Johann Schmidti juurtel on erinevaid versioone. Tuntuim neist on see, et ta oli joodikute poeg, kel oli mitu tööd, kuni sai ühe hotelli toateenindajaks. Kord peatus seal füürer Hitler ja nägi poisi silmades suurt julgust, ning andis talle natside riided ja maski, mis meenutas punast värvi kolpa. Ta pani riided selga ja sai natside leitnandiks, kuid ta plaanid sisaldasid Hitleri tapmist ja ise maailma ülevõtmist. Varsti peale seda asutas ta terroriorganisatsiooni Hydra.
Rõhumärk

Rõhumärk on diakriitiline märk või muu märk, mida kasutatakse kirjalikus tavatekstis või transkriptsioonis rõhu märkimiseks. Vene keeles kasutatakse rõhumärgina tavaliselt akuuti. Tavatekstis kasutatakse seda mõnede sõnade puhul eristamiseks. Keeleõppijatele või lastele mõeldud tekstides, õpikutes või sõnaraamatutes võidakse see panna kogu teksti, lugemispalade, näidete, harjutuste või märksõnade iga rõhulise silbi täishäälikutähele.
Võrmilised

Võrmilised (Cuscutaceae Dumort.) on kaheiduleheliste taimede sugukond (Cronquisti süsteemis). Sellesse sugukonda kuulub ainult üks perekond – võrm (Cuscuta).
Keraslillelised

Keraslillelised (Globulariaceae A. P. DC.) on kaheiduleheliste taimede sugukond (Cronquisti süsteemis). Sellesse sugukonda kuulub kolm perekonda. Eestis leidub perekonnast keraslill (Globularia) üks liik (Willkommi keraslill (Globularia punctata)) metsistununa.
António Costa

António Costa (täisnimega António Luís Santos da Costa; sündinud 17. juulil 1961 Lissabonis) on Portugali jurist ja poliitik, alates 26. novembrist 2015 kuni 1. aprillini 2024 Portugali peaminister. Ta kuulub Sotsialistlikku Parteisse ja on alates 22. novembrist 2014 Sotsialistliku Partei peasekretär. Varem on Costa pidanud mitmel korral ministriametit. Aastatel 2007–2015 oli ta Lissaboni linnapea. Hariduselt on António Costa jurist. Ta on kommunistist kirjaniku ja luuletaja Orlando da Costa (1929–2006) poeg. Isa poolt on tal ka veidi india verd. 2008 – Maarjamaa Risti III klassi teenetemärk Eesti riiklike teenetemärkide kavaleride andmebaas presidendi kantselei kodulehel (president.ee).
Brunei sultan

Brunei sultan on alates Brunei sultanaadi rajamisest 1363. aastal Brunei riigipea nimetus. Brunei riigipeade loend
Barbro Hiort af Ornäs

Barbro Hiort af Ornäs (28. august 1921 Göteborg – 28. november 2015) oli Rootsi näitleja. Aastal 1958 tegi ta kaasa Ingmar Bergmani filmis "Elu lätteil" ja võitis rolli eest 1958. aasta Cannes'i filmifestivali parima naisnäitleja auhinna jagades seda Bibi Anderssoni, Eva Dahlbecki ja Ingrid Thuliniga. Barbro Hiort af Ornäs andmekogus IMDb (inglise)
Armavir (Armeenia)

Armavir on linn Armeenias, Armaviri maakonna keskus. Asub Araksi jõe ääres. 8. sajandil eKr ehitas sinna kindluse Urartu kuningas Argištis I. Väljakaevamistel on leitud elamikeelseid tekste episoodidega Gilgameši eeposest. 331 eKr sai Armavirist Armeenia pealinn. Nõukogude ajal kandis nime Hoktemberjan. Armaviri linn Venemaal on nimetatud selle linna järgi. http://armstat.am/file/article/nasel_01.07.2016.pdf  Armavir (Armeenia) – pildid, videod ja helifailid Wikimedia Commonsis
Netrebivka

Netrebivka (ukraina keeles Нетребівка) on küla Ukrainas Vinnõtsja oblastis Tomašpili rajoonis. Elanike arv on 906.
Arvo Tarmula

Arvo Tarmula (11. mai 1937 Pärnu – 15. august 2021) oli eesti pressifotograaf. Ta lõpetas 1956. aastal Pärnu Lydia Koidula nimelise 2. Keskkooli. Elas aastast 1970 Haapsalus. 1989. aastast kuni surmani oli Arvo Tarmula ajalehe Lääne Elu fotograaf. Hindamatu väärtus on Arvo Tarmula fotokogul, mis kajastab viimaste aastakümnete pöördelisi sündmusi. Ta oli Haapsalu fotoklubi ja Eesti Fotokunstiühingu liige. 2006 Haapsalu vapimärk 2013 Valgetähe V klassi teenetemärk 2015 Haapsalu Püha Johannese koguduse teenetemärk 2021 Eesti Kultuurkapitali Läänemaa ekspertgrupi elutööpreemia Eesti riiklike teenetemärkide kavaleride andmebaas presidendi kantselei kodulehel (president.ee).
Interdistsiplinaarne mõiste

Interdistsiplinaarne mõiste on selline mõiste, mis hõlmab erinevaid akadeemilistes distsipliinides, teadusharudes uuritavaid valdkondi. Näiteks infoühiskonna interdistsiplinaarne uurimine. Simon Penny: Interdistsiplinaarsusest teoorias ja praktikas, Sirp, 29. mai 2014
Zapata maakond

Zapata maakond (Zapata County) on maakond USA-s Texase osariigis. Maakonna halduskeskus on Zapata. Maakonna pindala on 2740 km², millest 155 km² moodustab veepindala. Elanike arv oli 2010. aasta rahvaloenduse järgi 14 018. Webbi maakond (põhjas) Jim Hoggi maakond (idas) Starri maakond (kagus) Guerrero vald, Mehhiko (läänes) Koduleht
Joe Engle

Joe Henry Engle (26. august 1932 Chapman, Kansas – 10. juuli 2024) oli Ameerika Ühendriikide sõjaväelane, katselendur, aeronautikainsener ja NASA astronaut. Ta suri X-15 programmi pilootidest viimasena. Engle osales katselendurina X-15 programmis ja valiti 1966. aastal NASA Apollo programmi. Ta määrati missioonile Apollo 17, kuid eemaldati sealt pärast teiste missioonide tühistamist, et Kuule saaks minna geoloog Harrison Schmitt. Engle määrati hiljem Space Shuttle'i programmi ja ta osales Enterprise'i katselendudel. 1981. aastal sai ta missiooni STS-2 komandöriks. "Joe H. Engle". NASA. Vaadatud 28. juuli 2018. "The last rocket pilot". Military Times. Vaadatud 28. juuli 2018. "Harrison Schmitt: Geologist on the Moon". Space.com. Vaadatud 28. juuli 2018.
Historiograafia

Historiograafia on ajalooteaduse arengut ja meetodeid uuriv teadus või kitsamalt mingi teema (nt valdkonna, piirkonna või perioodi) ajaloolise käsitluse kirjeldus ja analüüs. Sõna "historiograafia" tuleneb kreeka sõnadest ιστορία (historía; 'ajalugu', 'mineviku uurimine') ja γράφο (graphō; 'kirjutan'). Varauusajal tähendaski "historiograafia" otseses mõttes ajalookirjutamist ja "historiograaf" oli ajalookirjutaja ehk ajaloolane. Ajalookirjutust ennast uuriv teaduskirjandus hakkas arenema 19. sajandil. Kuna ajalooteadust uuritakse peamiselt kirjalike allikate põhjal, võib historiograafiat lugeda ka kirjandusteaduse alldistsipliiniks. Historiograafiaks võidakse nimetada ka kogu ajalookirjandust või mingit osa sellest (nt Eestit puudutav ajalookirjandus). Eesti ajaloo historiograafia Annaalid Kroonika
Tartu Ülikooli ajaloo osakond

Tartu Ülikooli ajaloo osakond oli Tartu Ülikooli struktuuriüksus 1990. aastate algusest kuni 2007. aastani. Enne Eesti iseseisvuse taastamisega seotud ümberkorraldusi oli Tartu Riiklikus Ülikoolis samuti ajaloo osakond. Ajaloo osakonnas oli seitse õppetooli: arheoloogia, arhiivinduse, Eesti ajaloo, etnoloogia, kunstiajaloo, lähiajaloo ja üldajaloo õppetool. 2007. aastal moodustati ajaloo osakonna baasil (välja arvatud etnoloogia õppetool, mis ühines filosoofiateaduskonna kultuuriteaduste ja kunstide instituudiga) ajaloo ja arheoloogia instituut. Alates 1. märtsist 2013. aastal moodustati endiste õppetoolide baasil järgmised Tartu Ülikooli ajaloo ja arheoloogia instituudi osakonnad: arheoloogia osakond, arhiivinduse osakond, Eesti ajaloo osakond, kunstiajaloo osakond, uusima aja osakond, üldajaloo osakond. Ajalugu Tartu Ülikooli ajaloo ja arheoloogia instituut (vaadatud 21. novembril 2020)
146 eKr

Viimased sündmused maailmas • Aastate loend • Aasta päevad ◄ | 3. sajand eKr | 2. sajand eKr | 1. sajand eKr | ► ◄ | 160. aastad eKr | 150. aastad eKr | 140. aastad eKr | 130. aastad eKr | 120. aastad eKr | ► ◄◄ | ◄ | 149 eKr | 148 eKr | 147 eKr | 146 eKr | 145 eKr | 144 eKr | 143 eKr | ► | ►► 146. aasta eKr Vana-Rooma konsuliteks olid Gnaeus Cornelius Lentulus ja Lucius Mummius. Roomlased vallutasid Kreeka. Algas antiikolümpiamängude allakäik. Makedooniast sai Rooma provints. Lõppes Kolmas Puunia sõda: Rooma alistas Kartaago.
Norodom Sihamoni

Norodom Sihamoni (khmeeri keeles នរោត្តម សីហមុនី; sündinud 14. mail 1953 Phnom Penhis) on Kambodža kuningas. Tema isa kuningas Norodom Sihanouk ja kuninganna Monineath loobusid võimust. Isa saatis Sihamoni 1962. aastal Tšehhoslovakkiasse Prahasse, kus ta õppis algkoolis, keskkoolis ja muusikaakadeemias. Kuni 1975. aastani õppis ta klassikalist tantsu ja muusikat. Seejärel õppis ta Põhja-Koreas filmitegemist. 1977. aastal naasis ta Kambodžasse, kus punased khmeerid panid ta otsekohe koduaresti, kus ta oli 1979. aastani, mil Vietnami väed punased khmeerid kukutasid. 1981 läks ta Prantsusmaale balletti õpetama ning oli hiljem Khmeeri Tantsuassotsiatsiooni president. Ligi 20 aastat elas ta Prantsusmaal, külastades sageli Tšehhoslovakkiat. Ta sai tuntuks Kambodža kultuuriesindajana Euroopas. 1993 määrati ta Kambodža esindajaks UNESCO-sse, mis asus Pariisis. 14. oktoobril 2004 valis üheksaliikmeline trooninõukogu Norodom Sihamoni kuningaks nädal aega pärast tema isa ootamatut troonist loobumist. 29. oktoobril krooniti ta Phnom Penhis kuningaks. Ta oskab khmeeri, prantsuse, tšehhi, inglise ja vene keelt. Norodom Sihamonil ei ole lapsi. See ei ole riigi jaoks probleem, sest Kambodžas kuningatiitlit ei pärita, vaid trooninõukogu valib uue kuninga.
58 eKr

Viimased sündmused maailmas • Aastate loend • Aasta päevad ◄ | 2. sajand eKr | 1. sajand eKr | 1. sajand | ► ◄ | 70. aastad eKr | 60. aastad eKr | 50. aastad eKr | 40. aastad eKr | 30. aastad eKr | ► ◄◄ | ◄ | 61 eKr | 60 eKr | 59 eKr | 58 eKr | 57 eKr | 56 eKr | 55 eKr | ► | ►► 58. aasta eKr Vana-Rooma konsuliteks olid Lucius Calpurnius Piso Caesoninus ja Aulus Gabinius. Algasid Julius Caesari Gallia sõjad. Livia Drusilla, keiser Augustuse kolmas abikaasa ...
Archibald Menzies

Archibald Menzies (15. märts 1754 – 15. veebruar 1842) oli Šoti kirurg, botaanik ja loodusteadlane.
Soojusenergeetika

Soojusenergeetika on tööstusharu, elektroenergeetika allharu; ühtlasi ka soojustehnika haru, mis tegeleb soojusenergia muundamisega teistesse energialiikideks, peamiselt mehaanilise energia kaudu elektrienergiaks. Soojusenergeetika põhineb soojuselektrijaamadel, mis kasutavad fossiilkütuse keemilist energiat. Soojusenergiat elektrienergia tootmiseks kasutavad samuti tuumaelektrijaamad ja geotermilised elektrijaamad, aga neis kasutatakse fossiilkütuse asemel kas tuuma- või geotermaalenergiat ning nad kuuluvad vastavalt tuumaenergeetika ja geotermaalenergeetika koosseisu.
Kellukese Fond

Kellukese Fond on Eesti Rahvuskultuuri Fondi allfond, mis toetab erivajadustega noorte arengut ja enesetäiendamist kaunite kunstide ja spordi alal. Fondi algatas 2011. aastal Eesti Seljaajusonga ja Vesipeahaigete Selts. Fond maksab stipendiume, mille määramise otsustab 5-liikmeline fondi halduskogu. Kellukese stipendiumi saavad taotleda kesknärvisüsteemi kahjustusega erivajadusega inimesed alates 15. eluaastast enda arendamiseks ja enesetäiendamiseks kaunite kunstide ja spordi alal. "Kellukese fond" (PDF). Originaali (PDF) arhiivikoopia seisuga 8. detsember 2015. Vaadatud 30. novembril 2015. Kellukese fond Ilves andis üle Eesti aukonsulite annetused erivajadustega noorte toetuseks. Postimees, 30.06.2011
Kalamaja talu kalmistu

Kalamaja talu kalmistu on kalmistu Tartu-Maarja kihelkonnas Tartumaal, tänapäevase haldusjaotuse järgi Vorbuse külas Tartu vallas Tartu maakonnas. Kalamaja A-15 talu moodustati maareformiga Vorbuse mõisa maadest. Arvatavasti millalgi 1930. aastatel sai selle omanikuks arst ja avaliku tervishoiu tegelane Mihkel Kask. Ta alustas taluümbruse ümberkujundamist, rajas nii maanteeni viiva kaseallee kui ka tulevast kalmistuala ümbritseva kasesalu. Arvatavasti jõudis ta enne 1940. aasta juunipööret asutada ametlikult oma talu maadele ka uue kalmistu. Kask ise arreteeriti 29. juunil 1941 poliitilistel põhjustel ning oli vangistuses GULagi erinevates kohtades Venemaal ja Siberis. Tema pere põgenes 1944. aastal Läände. Kask vabanes 1956. aastal, tuli tagasi Eestisse ning ennistati õppejõutööle Tartu Ülikoolis. 1958. aastal sai ta tagasi ka Kalamaja talu. Kui Mihkel Kask 1968. aastal suri, maetigi ta oma talu kalmistule. Hiljem on sinna maetud ka tema 2012. aastal Šveitsis surnud poeg, arhitekt Tõnis Kask. Kalmistu on ilma piireteta ringjas ala, seda ümbritseb kasesalu. Kalmistule on maetud kaks lahkunut, mõlemale on püstitatud ka maakivist hauatähis. 1968 – Mihkel Kask (16. november 1903 – 21. märts 1968) ? – Tõnis Kask (21. detsember 1938 – 15. november 2012) "Talupidaja pojast teadlaseks". Pärnu Postimees, 15. september 2003 Robert Treufeldt. "Ühest vähetuntud nähtusest eesti kalmistukultuuris". Maaleht nr 43, 27. oktoober 2022. Lk 36–37 Pärandkultuuri objekt: "Arstiteaduse prof Mihkel Kase haud" (831:HAU:002) Eesti looduse infosüsteemis
Surveyor 3

Surveyor 3 oli NASA Surveyori programmi kolmas automaatjaam, mis maandus Kuu Oceanus Procellarumi piirkonnas 1967. aasta aprillis. See jõudis enne töö lõpetamist Maale saata 6315 fotot. Surveyor 3 maandumise ajal sattus jaama maandumisradar segadusse, kui see sattus valgust peegeldavate kivide otsa. Selle tulemusel põrkas jaam kaks korda tagasi üles, enne kui jäi seisma. Automaatjaam jõudis Kuud uurida kuni 1967. aasta maini, mil ta Päikese suhtes varju jäi. Kui insenerid üritasid kaks nädalat hiljem, kui Surveyor 3 taas päikesevalgust sai, masinat uuesti käivitada, siis katsed ebaõnnestusid ja rohkem sellega ühendust ei saadud. Surveyor 3 maandumiskoht valiti Apollo programmi ajal sihtpunktiks missioonile Apollo 12. Astronaudid eemaldasid mitmed automaatjaama komponendid ja tõid need Maale tagasi, et uurida, kuidas Kuul valitsevad karmid olud olid jaama mõjutanud. See on siiani ainus kord, mil teisele taevakehale saadetud automaatjaama on hiljem külastanud astronaudid. "Surveyor 3". NASA. Vaadatud 18. oktoober 2020. "Two of a Space Kind: Apollo 12 and Mars 2020". NASA. Vaadatud 18. oktoober 2020.  Surveyor 3 – pildid, videod ja helifailid Wikimedia Commonsis
Urmas-Jüri Orgusaar

Urmas-Jüri Orgusaar (sündinud 18. august 1944 Tallinn) on eesti nahakunstnik. Ta lõpetas 1962. aastal Tallinna 4. Keskkooli ning õppis aastatel 1964–1969 Eesti Riiklikus Kunstiinstituudis, mille lõpetas nahakunstnikuna. Ta on Eesti Kunstnike Liidu liige 1973. aastast. 2018 – Tallinna teenetemärk Mari Pill. "Orgusaar, Urmas-Jüri". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 360 Urmas-Jüri Orgusaar Eesti Kunstnike Liidu kodulehel
Joniškėlise mõis

Joniškėlise mõis (leedu Joniškėlio dvaras) on endine mõis Leedus Pasvalysi rajoonis Joniškėlises. Mõisat on esimest korda mainitud 1684. aastal. Esimesed omanikud olid ilmselt Švobad. 1723. aastal läks mõis Puzinitelt Karpide valdusse. Benedykt Karp oli üks Stanisław II troonileaitajaid. Tema poeg Ignacy Karp lasi oma testamendis rajada Joniškėlise haigla ja kihelkonnakooli. Haigla valmis tema järeltulija Eustachy Karpi juhtimisel. Viimase poeg, Felicjan Stefan Karp, oli Kaunase ja Panevėžysi šlahta aadlimarssaliks. XIX sajandil kujunes mõisast Kovno kubermangu suurim maavaldus, mõisale kuulus 47 984 tiinu maad. Felicjan rajas mõisa ka põllumajanduskooli. Pärast maareformi jäi mõisale 80 hektarit maad. Feliciani järel sai mõisa omanikuks Marija Joana Karp. Seni mõisale kuulunud põllumajanduskooli võttis üle Leedu riik. 1940. aastal mõis natsionaliseeriti. Mõisakompleks asub Mažupė jõe kaldal. ja selle pindala on 30 hektarit. Säilinud on kakskümmend hoonet, nende seas uus (ehitatud XIX sajandi teisel poolel) ja vana klassitsistlik peahoone (ehitatud XVIII sajandi alguses), kontor, vesiveski, kaks aita, piimatoodete ladu, kasvuhoone, tõllakuur, sepikoda, aedniku maja, kaks lauta, tall ja tallmeistri maja. Uus peahoone rajati pärast tulekahju 1763. aastal, mil hävisid mitmed kõrvalhooned ja vana peahoone sai tules kannatada. Suurem osa mõisakompleksist kuulub 1967. aastast Leedu põllumajandusinstituudile, vanas peahoones asub muuseum. Mõisa peahoone juures asub nelinurkne park, mille keskmeks on vana peahoone ja selle juures asuv ühe hektari suurune paraadväljak. Kujunduselt on see Prantsuse park. Paraadväljakult viis läände 400 meetri pikkune pärnaallee, aga tänapäeval on seal osad puud teiste liikidega asendatud. Alevi juurde viis väljakult hobukastanialleee. Mõisa uus peahoone Mažupė mõisa pargis Vaade mõisakompleksile http://www.joniskelis.lt/2010/09/joniskelio-dvaras-apipintas-legendomis/ Kęstutis Labanauskas. Lietuvos dvarai, Šviesa, 2007, 34 lk. "Arhiivikoopia". Originaali arhiivikoopia seisuga 5. märts 2016. Vaadatud 30. novembril 2015.{{netiviide}}: CS1 hooldus: arhiivikoopia kasutusel pealkirjana (link) http://www.pasvalia.lt/object.php?id=52&m=12&ms=14 http://sodyboskaime.lt/lankytinos-vietos/joniskelio-dvaras-ir-parkas Sissekanne Leedu mõisate saidil; fotod (leedu keeles) Mõisakompleksi kaart [ww.miestai.net/forumas/showthread.php?t=7914 Fotod mõisakompleksist] (leedu keeles)
Kosmose rakkerühm

Kosmose rakkerühm oli NASA inseneride töörühm, mis moodustati 1958. aastal ja mille ülesandeks oli USA mehitatud kosmoseprogrammide juhtimine. Rühma juhtis Robert R. Gilruth ja see asus Virginia osariigis. 1961. aastal kuulutas president John F. Kennedy välja Apollo programmi ja seadis eesmärgiks viia inimene enne 1969. aasta lõppu Kuule. Seoses sellega leidis NASA, et programm on Kosmose rakkerühma jaoks liiga suur ja see organiseeriti ümber mehitatud kosmoselendude keskuseks (tänapäeval Lyndon B. Johnsoni Kosmosekeskus), asukohaga Texase osariigis asuvas Houstonis. Hiljem nimetati Kosmose rakkerühmaks presidendi moodustatud komisjone, mida juhtis asepresident ja mis uurisid, millist mehitatud kosmoselendude programmi võiks rahastada. Näiteks moodustas president Richard Nixon sellise komisjoni, et see töötaks välja Apollo programmi järgse kosmoselendude strateegia.
Donn F. Eisele

Donn Fulton Eisele (23. juuni 1930 – 2. detsember 1987) oli Ameerika Ühendriikide õhuväelane, katselendur ja hiljem ka NASA astronaut. Ta osales 1968. aastal Apollo programmi esimesel mehitatud missioonil Apollo 7. Pärast õhujõududest ja NASA-st lahkumist sai temast ärimees. Eisele määrati algselt Apollo 1 meeskonda, aga ta nikastas treeningul kaks korda oma õlga ja ta vajas seetõttu operatsiooni. Eisele asendati Roger B. Chaffee'ga, kes hukkus 1967. aasta jaanuaris koos ülejäänud meeskonnaga Apollo 1 põlengus. Hiljem oleks Eisele äärepealt ka Apollo 7 meeskonnast eemaldatud, sest tal oli armuke. Eisele suri 1987. aastal Tokyos infarkti, olles Jaapanis ärireisil. "Donn F. Eisele". NASA. Vaadatud 1. august 2018. "'I worked with NASA, not for NASA' (cont'd)". CollectSpace. Vaadatud 1. august 2018. "Donn F. Eisele, 57; One of 3 Crewmen On Apollo 7 Mission". The New York Times. Vaadatud 1. august 2018.
Stoniškiai vald

Stoniškiai vald (leedu keeles Stoniškių seniūnija) on 2. järgu haldusüksus (vald) Leedus Pagėgiai omavalitsuse territooriumil. Vald piirneb lõunas Venemaaga. Valla pindala on 134 km². 2011. aasta seisuga elas seal 2019 inimest. Valla keskuseks on praegu Stoniškiai küla, varem oli selleks Rukai küla. Vallavanem on Ričardas Bartkevičius. Plaškiai kirik Rukai kirik Stoniškiai raudteejaam http://www.pagegiai.lt/index.php?3773379563 http://statistics.bookdesign.lt/table_125_07.htm?lang=lt#page